د ساینس او چاپیریال نهم ملي کانفرانس: د حیاتي تنوع په حالت څېړنې
د ساینس، پالیسي او چاپیریال نهم ملي کانفرانس په واشگټن کې د  ساینس او چاپیریال د ملي شورا له خوا چې یوه غیر انتفاعي او غیر دولتي موسسه
په دې کانفرانس کې تر اتو سوو پورې د مختلفو ډگرونو، حکومتياو غیر حکومتې موسساتو، استادانو او د طبیعي منابعو اړونده چارواکو،محصلینو او همدا رنگه د چاپیریال فعالینو گډون کړی ؤ. دغه کانفرانس هر کالدایریږي او د طبیعي منابعو او چاپیریال په مختلفو موضوعاتو او ستونزوبحثونه کوي او خپل تجاویز چارواکو او اړوندو منابعو ته سپاري. د سږکال پهکانفرانس کې په ډیر ژربدلیدونکې نړی کې د حیاتي تنوع په حالت څېړنې اوبحثونه وشول. باید ووایو چې د مختلفو عواملو له کبله د ځمکې په کره کې دنباتاتو او حیواناتو د انواعو شمیره کمیږي او هره ورځ ددوی نسلونه له منځنه ځي. د نړی چاپیریال په مختلفو وجوهاتو بدلون مومي. د تکنالوژۍ دبیساري ودې په سبب اوسني انسانان کولی شي په وچه او اوبو کې په طبیعيمنابعو پسې وگرځي او خپلې اغېزې چې ډیر کله منفي دي پریږدي. یو ددغوبدلونونو نه د اقلیم بدلون دی چې اوس د یوې تیورئ نه البته د واقعیت پهحیث څرگندیږي. د انسان د کړنو او د نورو ناپیژندل شوو عواملو له امله دځمکې د کرې اقلیم بدلون مومي او په دې بدلون سره د ملیونونو نباتاتو اوحیواناتو په ژوند کې هم بدلونونه منځ راځي. څرنگه چې دغه نباتات اوحیوانات نشي کولی د نوې چاپیریال سره په بیړه بیا توافق کړي نو احساس کیږيچې ډیر شمیر انواع له منځه لاړ شي یا دا چې د یوه نبات یا حیوان په ځاینور ژوندي اجسام ددوی ځایونه ونیسي او کیدلای شي چې دغه کار د انسان ژوندته هم سختې خطرې پیدا کړي. د انسانانو ژوند د حیواناتو او نباتاتو په شتهوالي متکی دی. او ځمکه نه یواځې دا چې د ټولو لپاره د ژوند امکاناتبرابروي، د دوی د ژوند هستوگڼځی هم دی. په دې کانفرانس کې په دې هم خبرېوشوې چې بارک اوباما به ژر د ملک د نوي جمهور په حیث په کار پیل وکړي. دهد انتخاباتي مبارزو په جریان کې په امریکا په ټولو ساحو کې د نوښت اوبدلون خبرې کړي دي نو اوس به د ده موقف د طبیعي منابعو لکه انرژي او چاپیریال په هکله څه وي؟ باید وویل شي چې د اوسني حکومت په دوران کې د نړی اوامریکا ډیر شمیر پوهانو او د چاپیریال فعالینو د طبیعي منابعو او چاپیریال په برخه کې د امریکا په پالیسیو سخت انتقادونه کول. د بش اداره په دېتکل ؤ چې معادنو خاصتًا د تیلو منابع ولټول شي خو نورو انتقادونه کول اونه یې پریښودل ځکه چې دا کار چاپیر یال ته ضرر رسوي. د امریکا حکومت په دېهم تورن ؤ چې نړیوال تړونونه او ميثاقونه نه مني. د بش ادارې تل داخبرهکړېده چې که چیرې دوی دا کار وکړي نو په امریکا کې د اقتصادي ودې پروسهکمزورې کړي. د کانفرانس گډون کونکو د نوي حکومت نه دا غوښتنه کوي چې په اولگام کې هغه ټول فرامین او مقررې چې د بش د ادارې لخوا وضع شوې اوچاپیریال او طبیعي منابعو ته زیان رسوي اوباما دی هغه منسوخ اعلان کړي اود نړیوالو سره په گډ تفاهم ځنې بین المللي میثاقونه چې تر اوسه پورې دامریکا لخوا نه دي لاس لیک شوي، لاس لیک کړي. ددې کانفرانس په ترڅ کې دتجاویزو یو اوږد لست وړاندی شوی دی. په دې لست کې د حیاتي تنوع د ژغورنېلپاره د ښونې او روزنې، د ظرفیتونو د روزلو، د قوانینو او ظوابطو دجوړولو او عمليکولو، د نباتاتو او حیواناتو غذايي او اقتصادي اهمیت ته دپاملرنې کولو، د ځنو خاصو حیواناتو د له منځه تللو د مخنیوي، د افریقا پهو چه کې د حیواناتود ساتنې، د غریبو هیوادونوسره د مرستې د کولو تر څو دویخپل نباتات او حیوانات وساتي، په اوبو کې د حیواناتو او مرجانونو د ساتلو،د فرهنگونو د تنوع د ساتنې، د زراعتي ځمکو او د زراعتي انواعو د ساتلو، د انقراض د مخنیوي، د اقلیم د بدلون او د هغې د اغیزو او نورو داسېاقداماتو په هکله تجاویز وړاندې شول.